Landties trek tou dat die gras waai
Tel op die tou! Aan die tou! Gereed! Trek! dit is die woorde wat MLA se toutrekkers baie goed ken. Ons het drie jaar gelede met hierdie interessante sportsoort begin. Toutrek is 'n baie groot sportsoort in die Wes-Kaap en ons het gedink da tons di took na die noorde wil laat oorvloei.
In 2015 het die Landties Toutrekspan gaan deelneem by die SA Kampioenskappe te Drostdy, Worcester. Ons het tydens hierdie groot geleentheid waar daar 1 200 trekkers deelneem 'n tweede en 'n derde plek gekry. In 2016 is die SA Kampioenskappe in Buffeljagsrivier naby Swellendam gehou. Soos voorspel was die kompetisie weereens baie sterk gewees en die kompetisie is op 'n uitstekende manier aangebied.
Ons is baie opgewonde om in 2017 weer 'n paar plekke te gaan lostrek by die SA Kampioenskappe wat gehou sal word in Maart op Swellendam. Landties toutrek gaan beslis nie net MLA se naam hoog hou nie, maar ook Mpumalanga s'n…